за изпитванията по WLTP, както и онези за резултатите от корелацията, следва поради това да се предоставят на Комисията. Това ще позволи на Комисията бързо да идентифицира възможните проблеми и несъответствия, свързани с прилагането на процедурите, както и да реагира на тях. Поради това, матрицата с входни данни следва да се попълва за всяко изпитване по WLTP и да предава на Комисията в своята цялост като част от корелационния инструмент за обмен на данни. За да се гарантира поверителност, входните данни следва да бъдат кодирани с оглед на предаването им.
 (7)Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2017/1153 се изменя, както следва:
 (1)Добавя се следният член 7 a:
 ‘Член 7а
 Доклад резултати от измервания на база WLTP
 1.Производителите трябва да изчислят общата стойност на CO2 за всеки нов пътнически автомобил, регистриран през 2020 г., в съответствие с формулата, посочена във втора подточка на точка 3.2.3.2.4 от подприложение 7 към приложение XXI към Регламент (ЕС) 2017/1151, където величините MCO2-H и MCO2-L , за съответната интерполационна фамилия,се заменят със стойностите MCO2,C,5, взети от точки 2.5.1.1.3 (превозно средство H) и 2.5.1.2.3. (превозно средство L) на сертификата за ЕО одобрение на типа, както е посочено в образеца, установен в допълнение 4 към приложение I към Регламент (ЕС) 2017/1151.
 Когато комбинираните емисии на CO2 на отделното превозно средство H) са определени с препратка към ЕО сертификат за одобрение само за превозно средство H, производителите предоставят стойността MCO2,C,5, взета от точка 2.5.1.1.3 (превозно средство H) от сертификата за ЕО одобрение на типа.
 Производителите предоставят на Комисията стойностите за емисиите на CO2, както и стойностите за MCO2,C,5 , използвани за изчислението, не по-късно от три месеца след получаването на уведомлението от Комисията за предварителните данни за 2020 г., като изпращат данните на сметката на производителя в хранилището за бизнес данни на Европейската агенция за околната среда.
 2.Когато данните, посочени в точка 1, не бъдат предоставени в рамките на посочения краен срок, Комисията взема стойността, записана съгласно точка 2.5.1.2.3. от сертификата за ЕО одобрение на типа, и приема тази стойност като стойност на комбинираните емисии на CO2за целите на точка 1 за всички нови регистрирани превозни средства в интерполационната фамилия, за които е издаден сертификатът за одобрение на типа, и , където е приложимо, стойността, посочена в точка 2.5.1.1.3. за фамилиите, за които са налични само измерванията за превозното средство H.
 3.Комисията наблюдава броя на интерполационните фамилии, за които емисиите на CO2 се определят само по отношение на превозното средство Н за всеки производител, и в случай на увеличаване на броя на тези семейства спрямо ситуацията през 2018 г., оценява въздействието на увеличението върху изчисленията, посочени в точка 1, и, когато е целесъобразно, изключва тези фамилии от изчислението“.
 (2)Приложение I се изменя, както следва:
 а)Вмъкват се следните точки 2.2a. и 2.2б.:
 „2.2а. Условия за изпитване по WLTP
 За да може да се смята, че изпитването по WLTP е съвместимо с точка 2.2 за целите на определяне на входните данни, посочени